
ATODIAD GA36a

	MANYLEB ASESU LEFEL 4 



	Enw’r myfyriwr:
	     
	Rhif Adnabod y myfyriwr:
	

	Rhaglen:
	GS Addysg Gynhwysol

	Modwl:
	Heriau Cyfoes: Gwneud Gwahaniaeth

	Cod y modwl:
	ECIE4010C
	Cyfraniad at Asesiad Cyffredinol y Modwl  (%):
	50%

	Darlithydd:
	Heike Griffiths
	Gwiriwr Mewnol:
	Cindy Hunt

	Teitl yr Aseiniad:
	Cyflwyniad Fideo Grŵp 
	Nifer o eiriau (neu’r cyfwerth): 
	Pob unigolyn yn y grŵp i gyfrannu 2 funud i’r cyflwyniad a phob unigolyn i gyfrannu 1000 o eiriau i’r deunyddiau ategol (uchafswm o 6 mewn  grŵp)

	Dyddiad cyflwyno:
	21.04.2024
	Dyddiad dychwelyd marciau dros dro ac adborth ysgrifenedig: 
	17.05.2024

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb:
Bydd gwaith a gyflwynir hyd at wythnos yn hwyr yn cael ei gapio ar 40% ar gyfer y cynnig cyntaf a dyfernir marc o 0% am waith ail-asesu. Dim ond os oes hawliad amgylchiadau esgusodol cymeradwy y gellir diddymu cosbau am gyflwyno'n hwyr.
Bydd gwaith a gyflwynir fwy nag wythnos yn hwyr yn cael ei ystyried fel gwaith heb ei gyflwyno ac ni chaiff ei farcio. Gellir ystyried y gwaith fel cyflwyniad i’w ail-asesu os caiff ei gynnig gan Fwrdd Arholi neu os oes hawliad amgylchiadau esgusodol cymeradwy. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   







	Deilliannau Dysgu’r Modwl 
(o faes llafur y modwl)

	
· Adnabod a gwerthuso materion hanesyddol a chyfoes a’u heffaith ar y gymdeithas fyd-eang heddiw.  
· Cymhwyso arferion gweithio cydweithredol priodol i reoli gwrthdaro a chefnogi gwneud penderfyniadau effeithiol.
· Gweithredu technegau Meddylfryd Dylunio i ymchwilio i broblemau er mwyn creu a gwerthuso datrysiadau.







	
DISGRIFIAD O’R DASG

Lefel 4 Asesiad 2
Dewiswch un o’r ‘problemau dyrys’ o’r modwl a datblygu cyflwyniad fideo ar arddull Pecha Kucha sy’n cynnig ateb i liniaru’r broblem o’ch dewis mewn cyd-destun addysgol.  

Rhaid iddo fod yn gyflwyniad fideo grŵp gyda deunydd ategol.  Dylai pob aelod yn y grŵp gyfrannu 2 funud at y cyflwyniad a dylai pob unigolyn gyfrannu 1000 o eiriau at y deunyddiau ategol (uchafswm o 6 mewn grŵp).

Paratowch gyflwyniad mini ar arddull Pecha Kucha ynghylch atebion i ‘broblem ddyrys’ o Uned 1.
· Dylai hwn fod yn debyg i ‘gyflwyniad gwerthu’ i hyrwyddo eich syniad i ddiwydiant, gwleidyddion, a/neu addysgwyr.  Mae angen i chi ddangos eich bod wedi gwneud ymchwil i’r broblem ddyrys, wedi archwilio atebion a sut y penderfynoch ar y syniad o’ch dewis. 
· Dylai fod oddeutu 20 sleid yn eich cyflwyniad, sy’n symud ymlaen yn awtomatig bob 20 i 39 eiliad (2 i 3 munud fesul person).  
· Dylech rannu’r cyflwyniad rhwng aelodau eich tîm, gyda phob person yn cymryd cyfrifoldeb am un rhan o’r cyflwyniad. 
· Bydd pob aelod o’r tîm yn gwneud 4 i 6 sleid, hefyd bydd un sleid i’r teitl ac un sleid gyfeirnodi.  Bydd sleidiau a chyfeiriadau’n dangos enwau aelodau’r tîm.
· Byddwch yn rhoi dolen i’r fideo yn eich deunyddiau ategol yn ogystal â’i anfon drwy e-bost / ei roi ar Teams 

 
Deunyddiau ategol:
Sylwebaeth ar gyfer fideo
Rhestr gyfeirio
Unrhyw nodiadau
Unrhyw ddiagramau. Darluniau
Unrhyw syniadau heb eu defnyddio/eu taflu
















	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  .


2. Sgiliau Gwybodaeth a Dealltwriaeth
Ar lefel 4, dylech allu arddangos gwybodaeth am y cysyniadau a’r egwyddorion gwaelodol sy'n gysylltiedig â’ch maes/meysydd astudio.   Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn:  .


3. Sgiliau Gwybyddol a Deallusol
Dylech allu cyflwyno, gwerthuso a dehongli data ansoddol a meintiol, er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eich pwnc/pynciau astudio. Dylech allu gwerthuso addasrwydd gwahanol ddulliau o ddatrys problemau sy’n gysylltiedig â’ch maes/meysydd astudio a/neu waith. Rhaid i’ch gwaith gynnwys tystiolaeth o feddwl rhesymegol, dadansoddol.  Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Dylech roi cyfiawnhad dros eich dadleuon a’ch barn gan ddefnyddio tystiolaeth eich bod wedi myfyrio ar syniadau pobl eraill o fewn y maes pwnc a’ch bod yn gallu llunio barn a dadleuon cadarn gan ddefnyddio data a chysyniadau.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  .  



4. Sgiliau Ymarferol
Ar lefel 4, dylech allu cymhwyso’r cysyniadau a’r egwyddorion gwaelodol sylfaenol er mwyn eu gwerthuso a’u dehongli yng nghyd-destun eich maes astudio.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  

Canllawiau penodol i'r asesiad hwn:  Dylech ddangos eich bod yn cymhwyso’r sgiliau rydych wedi’u datblygu ar hyd y modwl.


5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol.   Mae hyn yn cynnwys dangos:  eich bod yn gallu cyfleu canlyniadau’ch astudiaeth/gwaith yn gywir ac yn ddibynadwy, gyda dadleuon strwythuredig a chydlynol; eich bod yn gallu cychwyn a chwblhau tasgau a gweithdrefnau, boed hynny’n unigol a/neu’n gydweithredol; rhuglder mynegiant; eglurder ac effeithiolrwydd o ran cyflwyniad a threfn. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn:  . 


































	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.






Tudalen 5 o 10


	Meini Prawf Asesu Generig  
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth
.
	
	

	





	
	

	
	
	

	2. Sgiliau Gwybodaeth a Dealltwriaeth

	
	

	





	
	

	
	
	

	3. Sgiliau Gwybyddol a Deallusol

	
	

	





	
	

	
	
	

	4. Sgiliau Cymhwyso Ymarferol 

	
	

	





	
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol

	
	

	



	
	

	
	
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)

